Nyílászáró Felújítási Pályázati Kiírás

Magánszemélyek Részére

**2019**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (*a továbbiakban: Bizottság*) a magánszemélyeknek nyújtható visszatérítendő kamatmentes és vissza nem térítendő **nyílászáró-felújítási** támogatásról szóló – módosított – **46/2015. (XII. 18.)** önkormányzati rendelet által biztosított jogkörében eljárva – pályázatot ír kiaz Erzsébetváros közigazgatási területén lévő társasházakban és lakásfenntartó szövetkezeti házakban (*a továbbiakban: társasházak*) meglévő lakások **nyílászáróinak** felújításához az Erzsébetvárosban a kérelemmel érintett lakóingatlanba **állandó lakcímmel** bejelentett magánszemélyek támogatására.

**I.**

**Rendelkezésre álló pénzügyi keret**

**A vissza nem térítendő támogatás (támogatás) folyósítására rendelkezésre álló forrás összesen: 25 millió forint, melyből az**

**I. ütemben: maximum 12,5 millió forint**

**II. ütemben: az összesen 25 millió forint mínusz az I. ütemben (maximum 12,5 millió forint) felhasznált keret**

**használható fel.**

**II.**

**A pályázat célja**

A pályázat elsődleges célja, hogy Erzsébetvárosban a kérelemmel érintett lakóingatlanba **állandó lakcímmel** bejelentett magánszemélyek (*a továbbiakban: pályázó*) részére az épített környezet funkcióiból, használatából eredő káros környezeti hatásokat csillapítsa, különösen a**zajártalmat** a homlokzati ablakok utólagos hangszigetelésével. A pályázat másodlagos célja, hogy az ablakok **hőszigetelő** képességét növelje, ami által a pályázó energia költséget takaríthat meg, továbbá az eredeti **építészeti karakter védelme** és megőrzése.

Felhívjuk a pályázók figyelmét, hogy **a** **pályázat** **keretén** **belül** **műanyag nyílászáró elhelyezése tilos!**

**III.**

**Támogatás mértéke és módja**

1. A felújítási munkáknál a támogatás odaítélésénél figyelembe vehető fontossági sorrend, melytől a helyszíni szemlén tapasztaltak alapján az értékelést végző szakiroda eltérhet:
   1. **a pályázó/k életminőségének javítása** az épített környezet eltérő funkcióiból, használatából eredő környezeti hatások, elsősorban a zajterhelés negatív hatásainak csillapítása, a homlokzati ablakok utólagos **hangszigetelése** által;
   2. az ablakok **hőszigetelő** **képességének növelése**, ami által a Pályázó energia költséget takaríthat meg;
   3. az eredeti **építészeti karakter védelme** és megőrzése.
2. Műszakilag elkülöníthető, még meg nem kezdett munkákkal lehet pályázni. 1 naptári évben 1 magánszemély 1 ingatlannal nyújthat be pályázatot ebben a kategóriában.
3. A jelen pályázati felhívásra való jelentkezés nem zárja ki az Önkormányzat, illetve a Fővárosi Önkormányzat által meghirdetett egyéb pályázaton való részvételt.
4. A támogatás odaítélésének ill. **kifizetésének** feltétele, hogy a felújított ill. új nyílászáró, a felújítási munka eredményeként korszerűsödjön.
5. **A támogatás formája vissza nem térítendő támogatás, amelyet a munka elvégzését követően a benyújtott elszámolás alapján – a támogatási szerződésben foglaltak szerint – folyósíthat az Önkormányzat a Pályázó részére.**
6. A ténylegesen kifizethető támogatás mértéke, nem lehet több a PKB által megítélt összegnél, sem az elszámolás során benyújtott számla összegének 50%-ánál.
7. Az egy lakásra jutó támogatás mértéke 1 évben maximum 700.000,- Ft, azaz Hétszázezer Forint, de legfeljebb a számlával igazolt bekerülési költség 50%-a lehet. A támogatás nyílászárónként nem lehet több az I. és II. táblázatokban foglaltaknál:
8. táblázat

|  |  |  |  |
| --- | --- | --- | --- |
| **I.** | **Pályázott munka** | **Külső térrel érintkező ablakok és üvegfalak esetén** | |
| **4,00 m2 és az alatti** nyílászárók esetén adható támogatás nyílászárónként | **4,00 m2 feletti nyílászárók** esetén adható támogatás nyílászárónként |
| a. | b. |
| 1. | a meglévő nyílászáró összes szárnyának és tokjának felújítása, hézagzárása és új, legalább **4mm** vastag üveg elhelyezésével | 50.000,- azaz  Ötvenezer Forint | 75.000,- Ft, azaz Hetvenötezer Forint |
| 2. | a meglévő nyílászáró összes szárnyának és tokjának felújítása, hézagzárása, belső oldali ablakszárny hő-, és hangszigetelő üvegezése | 75.000,- Ft, azaz Hetvenötezer Forint | 100.000,- Ft, azaz  Egyszázezer Forint |
| 3. | az eredetivel mindenben megegyező új hő-, és hangszigetelt szárnyak beépítése és hézag zárása, megmaradó tok felújítása | 140.000,- Ft, azaz  Egyszáznegyvenezer Forint | 180.000,- Ft, azaz  Egyszáznyolcvanezer Forint |

1. táblázat

|  |  |  |  |
| --- | --- | --- | --- |
| **II.** | **Pályázott munka** | **Külső térrel érintkező ajtók és erkélyajtók esetén** | |
| **Egyszárnyú ajtók esetén** adható támogatás nyílászárónként | **Kétszárnyú ajtók esetén** adható támogatás nyílászárónként |
| a. | b. |
| 1. | a meglévő valamennyi ajtószárny lapjának teljes felújítása, hézagzárása a korhadt részek cseréjével, valamint hő- és hangszigetelő üvegezése, tok felújítása | 100.000,- Ft, azaz  Egyszázezer Forint | 180.000,- Ft, azaz  Egyszáznyolcvanezer |
| 2. | új hő-, és hangszigetelt szárny beépítése és hézag zárása (tok cseréjével vagy meglévő felújításával) | 150.000,- Ft, azaz  Egyszázötvenezer Forint | 250.000,- Ft, azaz  Kettőszázötvenezer |

1. **Műanyag nyílászárók elhelyezése tilos**, az eredeti (fa) nyílászárók visszaállítására kell törekedni. **A nyílászárók felújítása, ill. cseréje során az épület eredeti (meglévő) nyílászáróival azonos formákat, osztásokat, anyaghasználatot és színeket kell alkalmazni.**
2. **Örökségvédelemmel érintett ingatlanok esetében** - egyedi műemléken, értékleltárban nyilvántartott műemléki értéken, valamint a műemléki jelentőségű területen (MJT) elhelyezkedő ingatlanokon - **a** **nyílászárók felújítását, cseréjét**, a mindenkori jogszabályok szerinti, **illetékes hatósággal előzetesen egyeztetni kell.**
3. A szerkezetileg elkülönülő nyílászárókra (azaz falnyílásonként) külön-külön jár az I. és II. táblázatokban foglalt támogatás. Az egy falnyílásban egymás mellé illetve fölé épített nyílászáróelemek a támogatás szempontjából egy nyílászárónak tekintendők, elemeire külön támogatás (pl. az ajtó fölötti felülvilágító ablakra) nem adható.
4. A modern, légzárást biztosító nyílászárók elhelyezése esetén a közművekkel való előzetes egyeztetés kötelező (különösen azon helyiségek nyílászáróinak tekintetében, amelyben nyílt égésterű gázfogyasztó készülék van, az ablakba önszabályozó szellőző elem beépítése ügyében)
5. A jelen pályázati kiírásban nem szabályozott kérdésekben a 2013. évi V. törvény a Polgári Törvénykönyvről (a továbbiakban. Ptk.), valamint a tárgyhoz kapcsolódó egyéb jogszabályok vonatkozó rendelkezései az irányadók.

**IV.**

**A pályázat benyújtása, elbírálása**

1. **A Pályázati felhívás és mellékletei** beszerezhetőek a Polgármesteri Hivatal Hatósági és Ügyfélszolgálati Irodáin (*1073 Budapest, Erzsébet krt. 6., 1076 Budapest, Garay u. 5., Klauzál téri Csarnok*) vagy letölthetőek az Önkormányzat honlapjáról ([*www.erzsebetvaros.hu*](http://www.erzsebetvaros.hu)). A benyújtandó dokumentumokat a Pályázati felhívás VI. fejezet 1)-4) pontja tartalmazza.
2. **A pályázatok benyújtásának módja: papír alapon egy példányban** kell benyújtani aBudapest Főváros VII. Kerület Erzsébetvárosi Polgármesteri Hivatal **Hatósági és** **Ügyfélszolgálati Irodáin**.
3. **A pályázatok benyújtására nyitva álló időszak:**

|  |  |  |
| --- | --- | --- |
| **I. ütem** | **2019. március 11-től** | **2019. március 29. *12.00 óráig*** |
| **II. ütem** | **2019. május 20-től** | **2019. június 07. *12.00 óráig*** |

1. **A pályázatok elbírálásának határideje:**

**I. ütem: 2019. május 13.**

**II. ütem: 2019. augusztus 07.**

1. **A pályázatok eredménye** a Budapest Főváros VII. Kerület Erzsébetváros Önkormányzata hivatalos honlapján és a Közpénzportálon ([www.kozpenzpalyazat.gov.hu](http://www.kozpenzpalyazat.gov.hu)) közzétételre kerül, valamint a részt vevő pályázók **papír alapon értesítést kapnak**.

**V.**

**Általános részvételi feltételek**

1. A pályázók „**Jelentkezési adatlap**” (*jelen Pályázati felhívás 1. számú melléklete*), „**Nyílászáró adatlap**” (*jelen Pályázati felhívás 2. számú melléklete)* kitöltésével, a szükséges mellékletek csatolásával és ezeknek a IV. fejezet 1.) - 3.) pontjaiban jelölt helyen, módon, határidőn belüli beadásával jelezhetik a pályázaton történő részvételi szándékukat.
2. A pályázati dokumentáció átvétele és benyújtása díjmentes.
3. A megítélt támogatás kizárólag a Bizottság által elfogadott felújítási munka finanszírozására használható fel.
4. A pályázaton részt vehet az a magánszemély, akinek az állandó bejelentett lakcíme a pályázattal érintett lakóingatlanban van, továbbá a pályázaton való részvételből a Pályázati kiírás V. fejezet 5) pontban foglaltak nem zárják ki.
5. A pályázaton **nem vehet részt** az a magánszemély:
   1. akinek az állandó bejelentett lakcíme nema pályázattal érintett lakóingatlanban van;
   2. aki az elmúlt két évben a Bizottság által kiírt pályázaton támogatást nyert, de a magánszemély hibájából a megkötött támogatási szerződésben vállaltaknak határidőre nem vagy nem az abban foglaltak szerint tett eleget, vagy a magánszemély hibájából nem került sor a támogatási szerződés megkötésére (kivéve: vis maior helyzet pl. korábbi tűzeset miatt nem tudta igénybe venni a támogatást)
   3. akinek a pályázattal érintett lakóingatlanja szerepel a Polgármesteri Hivatal Hatósági és Ügyfélszolgálati Iroda által vezetett szálláshelyek nyilvántartásában.
6. A pályázaton részt vevő hozzájárulását adja, hogy a pályázati eljárás során rögzített személyes adatait az Európai Parlament és a Tanács 2016/679 számú rendeletének (a továbbiakban: GDPR) valamint az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.) rendelkezéseit betartva, a pályázatot kiíró, valamint a támogatási döntést előkészítő- és a támogatási döntést meghozó szerv a pályázattal, a pályázati eljárással és a támogatási döntéssel összefüggésben kezelje.
7. A pályázaton részt vevő tudomásul veszi, hogy az államháztartásról szóló 2011. évi CXCV. törvény, a közpénzekből nyújtott támogatások átláthatóságáról szóló [2007. évi CLXXXI. törvény](https://uj.jogtar.hu/) végrehajtásáról szóló 67/2008. (III.29.) Korm. rendelet, valamint az Infotv. 1. számú melléklete alapján a pályázatok alapvető adatai és a pályázatok eredménye az Önkormányzat hivatalos honlapján ([www.erzsebetvaros.hu](http://www.erzsebetvaros.hu)) valamint a Közpénzportálon ([www.kozpenzpalyazat.gov.hu](http://www.kozpenzpalyazat.gov.hu))  nyilvánosságra kerülnek.
8. Nyertes pályázó tudomásul veszi az Infotv. azon rendelkezését, mely szerint az a természetes személy, jogi személy vagy jogi személyiséggel nem rendelkező szervezet, aki vagy amely az államháztartás alrendszerébe tartozó valamely személlyel pénzügyi vagy üzleti kapcsolatot létesít, köteles e jogviszonnyal összefüggő közérdekből nyilvános adatra vonatkozóan - erre irányuló igény esetén - bárki számára tájékoztatást adni.

**VI.**

**Pályázati dokumentáció érvényességének alaki és tartalmi követelményei, a dokumentáció összeállítási sorrendje**

1. A pályázat benyújtásának formai és tartalmi előírásai:
2. a pályázati anyagot az alább **előírt sorrendben**, **bekötve** **kizárólag** **roncsolással bontható módon**, **zárt borítékban**, egy példányban kell benyújtani a pályázati felhívás IV. fejezet 1. pontjában feltüntetett helyszínek valamelyikén.

A roncsolással bontható kötés nem teszi lehetővé, hogy a benyújtott pályázatban, annak látható megsértése nélkül, lapokat cseréljenek ki, vagy újabb lapokat helyezzenek el.

**Roncsolással bontható kötés:**

A pályázati anyag fűzési oldalán minden lapot átlyukasztani, azon fonalat átfűzni, a fonal végét az utolsó lap hátoldalán egyszer ragasztható címkével leragasztani – olyan módon, hogy a pályázat könnyen lapozható legyen! – és a címkét aláírni, vagy bélyegzőlenyomattal ellátni oly módon, hogy az aláírás, vagy bélyegzőlenyomat a pályázat lapjára is átérjen.

1. **a pályázati anyagot tartalmazó zárt borítékra rá kell írni:**

* **„2019. évi Nyílászáró pályázat” megjelölést és a pályázattal érintett lakás címét.**

1. **A pályázati anyagot, annak mellékleteit papír alapon egy példányban** kell benyújtani.
2. A pályázati anyag összeállítási sorrendje a következő:
   1. jelen kiírás 1., 2. sz. mellékletei hiánytalanul, **pontosan és olvashatóan kitöltve**, a **pályázók,** valamint **a nem pályázó tulajdonos(ok) által aláírva**. Amennyiben a nem pályázó tulajdonos(ok) a kiírás 1., 2. sz. mellékleteit valamely okból nem tudják aláírni, úgy aláírásuk a jelen kiírás 3. mellékletét képező (vagy azzal azonos tartalmú) hozzájáruló nyilatkozattal is pótolható. (Önkormányzati tulajdonú lakások esetében a tulajdonos képviselőjének ingatlankezelői hozzájárulása is szükséges)
   2. A pályázott nyílászáró(k) meglévő állapotáról fotódokumentáció, a pályázott (*felújítandó*) nyílászárók „Nyílászáró adatlapon” megadott egyedi jelölésének feltüntetésével,
3. Hibás adatok megadásából származó hátrányok a pályázót terhelik, illetve a benyújtott pályázat érvénytelenségét eredményezheti.
4. A pályázatok csak az igényelt támogatásra vonatkozó, hibátlanul kitöltött jelentkezési adatlap, valamint a pályázati kiírásnak alaki (1 példány papíralapon) és tartalmi szempontból teljes mértékben megfelelő összes szükséges melléklet - az esetleges hiánypótlási felhívást teljesítve - határidőben történő, benyújtása mellett tekinthetők érvényesnek.

**VII.**

**A pályázat elbírálása**

1. A pályázati anyagokat tartalmazó borítékok felbontását a hivatal munkatársaiból és a Bizottság tagjaiból álló munkacsoport végzi el. A bontási jegyzőkönyvben rögzíteni kell az érvényes és érvénytelen pályázatokat, valamint azon pályázatokat, amelyek hiánypótlási felhívás kibocsátásával érvényessé tehetők. A hiánypótlási felhívást az Iroda bocsátja ki.

Automatikus érvénytelenséget eredményez a pályázati anyag jelen kiírás VI. fejezetben foglaltaktól eltérő kötése vagy a roncsolással bontható lezárás elmulasztása, amelyre hiánypótlási felhívás nem kerül kibocsátásra

1. A hiánypótlás a hiánypótlási felhívás kézhezvételétől számított **5 munkanapon belül** teljesíthető az Önkormányzati Ügyfélszolgálatokon személyes leadással, vagy e-mailen kiküldött hiánypótlási felhívásra történő válasz e-mail megküldésével. Ebben az esetben a csatolt dokumentumok **PDF** formátumban nyújthatók be, a dokumentum hitelessége a benyújtó felelőssége.
2. Az elektronikus úton megküldött hiánypótlás kézhezvételének napja az a nap, amikor a pályázó az internetes hivatkozást megnyitja. Az internetes hivatkozás megnyitásával elektronikus tértivevény jön létre, amely igazolja, hogy az iratot átvették. Ha a kézbesítési rendszer azt igazolja az Önkormányzat számára, hogy a pályázó az elektronikus úton megküldött iratot az értesítés ellenére nem vette át, akkor az iratot az értesítésigazolásban feltüntetett időpontot követő 5 munkanapon belül kézbesítettnek kell tekinteni (*kézbesítési vélelem*).
3. A hiánypótlás elmulasztása vagy határidőn túl történő benyújtása a pályázat érvénytelenségét eredményezi.
4. Hiánypótlásra a megadott határidőkön belül egy alkalommal van lehetőség. A hiánypótlási határidő meghosszabbítására nincs lehetőség.
5. A pályázatokat a jogszabályi felhatalmazás alapján a Bizottság bírálja el.
6. A nyertes pályázókkal az Önkormányzat támogatási szerződést köt. (*4. sz. melléklet Támogatási szerződés – tervezet minta*).
7. Az elnyert pályázati összeg a pályázó személyéhez és a pályázattal érintett ingatlanhoz kötött, jogutódlásra nincs lehetőség.

**VIII.**

**Támogatási szerződés kötése, megszegésének jogkövetkezményei, elszámolás**

1. A támogatás igénybevételének feltétele, hogy az Önkormányzat és a pályázó között a Bizottság által hozott határozat illetve a pályázó által benyújtott pályázati anyag alapján jelen Pályázati Kiírás 4. sz melléklete szerinti szerződés jöjjön létre.
2. Amennyiben a pályázó a Pályázati Kiírás 4. sz melléklete szerinti szerződésben foglalt adataiban (pl.: bankszámlaszám) változás áll be a pályázat benyújtása és szerződéskötés közötti időben, úgy a pályázó a változást a bekövetkezte után haladéktalanul, de legkésőbb a változást követő 10 munkanapon belül köteles bejelenteni és a bejelentést iratokkal igazolni.
3. A szerződésben foglalt adatok változásában történt változás be nem jelentéséből adódó károkért és hátrányokért a pályázó felel.
4. Ha a pályázó a támogatási szerződés elkészültéről szóló, az Iroda által megküldött értesítéstől számított 22 munkanapon belül a támogatási szerződést nem írja alá, az elállásnak minősül. (*Az elektronikus úton megküldött értesítés kézhezvételének napja az a nap, amikor pályázó az internetes hivatkozást megnyitja. Az internetes hivatkozás megnyitásával elektronikus tértivevény jön létre, amely igazolja, hogy az iratot átvették. Ha a kézbesítési rendszer azt igazolja az Önkormányzat számára, hogy a pályázó az elektronikus úton megküldött iratot az értesítés ellenére nem vette át, akkor az iratot az értesítésigazolásban feltüntetett időpontot követő 5 munkanapon belül kézbesítettnek kell tekinteni (kézbesítési vélelem)*)
5. Esetleges építési, bejelentési vagy egyéb hatósági engedélyhez kötött munkák esetén a szerződéskötés legfeljebb 60 munkanapra függeszthető fel, amennyiben a pályázat benyújtásának időpontjában a szükséges engedélyek nem állnak rendelkezésre.
6. A pályázattól való esetleges visszalépési szándékot a magánszemély írásban köteles jelezni az Iroda felé. A Bizottsági döntést követő visszalépés esetén a magánszemély a nyílászáró felújítási pályázatokon való részvételből 2 évre kizárásra kerül*.*
7. A költségvetési támogatások felhasználását, ha ennek a mindenkor hatályos közbeszerzésekről szóló törvény szerinti feltételei fennállnak, közbeszerzés alkalmazásához kell kötni és a mindenkor hatályos közbeszerzésekről szóló törvény rendelkezéseit kell alkalmazni.
8. A munkálatokat valamennyi felújítási pályázatnál a szerződés megkötésétől számított egy év alatt be kell fejezni. Előre nem látható okok esetén a magánszemély a támogatási szerződésben foglalt elszámolási határidő lejárta előtt kérheti a határidő meghosszabbítását, amelyről a Bizottság dönt. A határidőt a Bizottság egy alkalommal, legfeljebb hat hónappal hosszabbíthatja meg. Ezen határidők elmulasztása szerződésszegésnek minősül.
9. Az elszámolást a pályázatot lebonyolító Főépítészi és Műszaki Irodának címezve kell benyújtani. A szerződés szerinti szakmai igazolást követően a pénzügyi ellenőrzést, lebonyolítást és kifizetést a Pénzügyi Iroda intézi.
10. Ütemezett elszámolásra nincs lehetőség.
11. A pályázó legkésőbb a szerződéskötéstől számított 395 napon belül köteles benyújtani a számlamásolatokat és a munka elvégzését igazoló dokumentumokat papíralapon 2 példányban a Hatósági és Ügyfélszolgálati Irodák egyikén vagy postai úton, illetve amennyiben a magánszemély rendelkezik Ügyfélkapus hozzáféréssel ügyfélkapun keresztül:
12. a mindenkor jogszabályi előírásoknak megfelelően kitöltött számla/számlák másolata (*az eredetivel mindenben azonos másolat, a Pályázó/k által aláírva*) annak mellékleteivel (*számlarészletező*) – másolat

A számlák eredeti példányára rá kell írni – ezzel együtt kell lemásolni – „2019. évi VII. kerületi nyílászáró pályázati forrásból támogatva”. Készpénzfizetési számla esetén a számlán/kon fel kell tüntetni, hogy *„fizetve”*,

1. nyilatkozat a helyi önkormányzattal szemben fennálló tartozással kapcsolatban (*5. számú melléklet*)
2. amennyiben szükséges: jogerős hatósági vagy településképi döntés (*másolat*)
3. A jelen kiírásban foglalt határidő elmulasztása szerződésszegésnek minősül. A pályázati kiírásban megjelölt ügyintézési határidőkbe nem számítanak bele az ünnepnapok és a közigazgatási szünet időtartama.
4. A támogatás folyósítása a VIII. fejezet 11. pontban foglalt dokumentumok benyújtása alapján történik. Az elszámolás során kizárólag a Bizottság által elfogadott, elvégzett munkákról kiállított számlák, azok egyidejű benyújtása mellett fogadhatók be. Ha a benyújtott számlák alapján a megítélt támogatás teljes összege nem fizethető ki, úgy hiánypótlási felhívás alapján egyszeri – *5 munkanapon belüli* – hiánypótlásra van lehetőség (*kézbesítési vélelem ebben az esetben is a VII. fejezet 3) pontja alapján értendő*). Amennyiben ez nem vagy nem megfelelően teljesül, úgy ezt követően nem nyújtható be és nem fogadható be elszámolás kiegészítéseként további számla, a támogatás folyósítása a már befogadott számlák alapján történik.
5. Az Önkormányzat a magánszeméllyel kötött támogatási szerződésben foglaltak szerint, átutalja az támogatás összegét. (*utófinanszírozás*)
6. A felújítási pályázat során elnyert támogatáson, valamint a költségvetésében szereplő munkákon és az ott megjelölt összegen felüli többletköltség a magánszemélyt terheli.
7. Ha a felújítás tényleges költsége kevesebb, mint a támogatási szerződésben szereplő összeg, úgy ennek megfelelően az összes támogatás összege is arányosan csökken.
8. A nyílászárók felújítási munkáinak készültségét, elvégzését a Polgármesteri Hivatal bármikor ellenőrizheti.
9. Az Önkormányzat fenntartja a jogot, hogy a Polgármesteri Hivatal illetékes irodájának munkatársai és a Bizottság tagjai a támogatási szerződés szerinti összes támogatással érintett felújítási munkálatok dokumentációiba betekinthessen.
10. A magánszeméllyel kötött támogatási szerződésben foglaltak súlyos megszegése (*súlyos megszegésnek minősül: a határidők be nem tartása, a szerződéstől eltérő munkák elvégzése*) esetén az Önkormányzat jogosult a támogatási szerződés azonnali hatállyal történő felmondására A szerződések egyoldalú felmondását az Iroda készíti elő.

A pályázati kiírás mellékletei:

* 1. sz. melléklet: Jelentkezési adatlap (*pályázatban benyújtandó*)
* 2. sz. melléklet: Nyílászáró adatlap (*pályázatban benyújtandó*)
* 3. sz. melléklet: Tulajdonosi hozzájáruló nyilatkozat (*amennyiben a nem a tulajdonos a pályázó, és a tulajdonos a pályázati kiírás 1, 2, mellékletét nem tudja aláírni*)
* 4. sz. melléklet: Támogatási szerződés – tervezet minta (*nem kell benyújtani a pályázathoz, csak tájékoztatás célját szolgálja*)
* 5. sz. melléklet: Nyilatkozat a helyi önkormányzattal szemben fennálló tartozással kapcsolatban (*csak az elszámoláshoz kell benyújtani*)

Budapest; 2019. február 18.

**Benedek Zsolt**

Pénzügyi és Kerületfejlesztési Bizottság Elnöke